Karl Arvid Krabbe

Karl Arvid Krabbe (25. tammikuuta 1779 Mustasaari – 4. syyskuuta 1835 Vaasa) oli suomalainen tuomari, Suomen lähetyskunnan jäsen, virka- ja valtiopäivämies.

Krabbe on Inkerimaalta lähtöisin ollut suomalainen suku, joka on aateloitu 7.helmikuuta.1779 Ruotsin ritarihuoneella (N:o 2149), suku immatrikuloitiin Suomen Ritarihuoneeseen 6.helmikuuta.1818 aatelisena sukuna (N:o 159).

Perhe- ja henkilöhistoria 
Krabben vanhemmat olivat maaherra Karl Fredrik Krabbe (1738–1811) ja Margareta Lovisa Bremer ja puolisot vuodesta 1812 Johanna Fredrika Krook (k. 1817) ja vuodesta 1820 tämän sisar Agata Sofia Krook (k. 1839). Krabbe tuli ylioppilaaksi Uppsalassa 1793 ja oli valtionkonttorin ylimääräinen kamarikirjuri Tukholmassa 1795. Hänestä tuli Vaasan hovioikeuden auskultantti 1796, vara-aktuaari 1799, kanslisti 1800, viskaali 1803, varakanneviskaali ja sihteeri 1806 ja asessori 1808. Vaasan ja Oulun laamannikunnan vt. laamannina Krabbe toimi 1812 ja oltuaan välillä Vaasan hovioikeuden hovioikeudenneuvos vuodesta 1818 hänestä tuli taas Vaasan ja Oulun laamannikunnan laamanni 1826. Krabbe sai valtioneuvoksen arvon  1832.  Hän oli aatelissäädyssä edustaja Suomen lähetyskunnassa 1808 ja Porvoon valtiopäivillä 1809.

Hovioikeudenneuvos Magnus Arvid Krabbe ja  everstiluutnantti Axel Henning Krabbe olivat Karl Arvid Krabben poikia.

Kunnianosoitukset

Ritarikunnat 
   Pyhän Vladimirin III. luokan kaulanauhassa kannettava ritarimerkki, Suomen lähetyskunta 1808.

Arvonimet 

 Aatelinen (perimys)
 Valtioneuvos (1832)

Lähteet 

 Suomalaiset virkamiehet
 Suomalaiset tuomarit
 Suomalaiset aateliset
Suomen lähetyskunta 1808
 Suomen suuriruhtinaskunnan aatelissäädyn valtiopäivämiehet
 Porvoon valtiopäivät
 Vuonna 1779 syntyneet
 Vuonna 1835 kuolleet